ดาวโจนส์ปิดร่วงแรง-น้ำมันลดลง 20เซนต์
ดัชนีดาวโจนส์ตลาดหุ้นนิวยอร์กปิดร่วงลง206.04 จุดที่ 15,112.19 จุด หลังเฟดส่งสัญญาณชะลอ QEปลายปี น้ำมันปิดลดลง 20 เซนต์ ที่ 98.24ดอลลาร์สหรัฐต่อบาร์เรล
29 ต.ค. 2565

ดัชนีดาวโจนส์ตลาดหุ้นนิวยอร์กปิดร่วงลง206.04 จุดที่ 15,112.19 จุด หลังเฟดส่งสัญญาณชะลอ QEปลายปี น้ำมันปิดลดลง 20 เซนต์ ที่ 98.24ดอลลาร์สหรัฐต่อบาร์เรล
ดัชนีเฉลี่ยอุตสาหกรรมดาวโจนส์ปิดที่ 15,112.19 จุด ร่วงลง 206.04 จุด หรือ -1.35% ดัชนี S&amp;P500 ปิดที่ 1,628.93 จุด ลดลง 22.88 จุด หรือ -1.39% และดัชนี NASDAQ ปิดที่ 3,443.20 จุด ลดลง 38.98 จุด หรือ -1.12%
คณะกรรมการเฟดมีมติคงอัตราดอกเบี้ยระยะสั้น (fed funds rate) ที่ระดับ 0 - 0.25% ในการประชุมระยะเวลา 2 วันซึ่งเสร็จสิ้นเมื่อวานนี้ (19 มิ.ย. ) พร้อมกับย้ำว่าจะคงอัตราดอกเบี้ยที่ระดับต่ำเป็นพิเศษต่อไป และจะยังคงเดินหน้าโครงการซื้อสินทรัพย์ในวงเงินปัจจุบันที่ 8.5 หมื่นล้านดอลลาร์/เดือน เพื่อกระตุ้นการเติบโตทางเศรษฐกิจ
อย่างไรก็ตาม เบอร์นันเก้ ประธานเฟดได้ออกมาส่งสัญญาณในด้านลบต่อตลาด ด้วยการแถลงต่อผู้สื่อข่าวภายหลังการประชุมว่า เฟดจะเริ่มชะลอโครงการซื้อพันธบัตร หรือมาตรการผ่อนคลายเชิงปริมาณ (QE) ในปลายปีนี้ หากเศรษฐกิจฟื้นตัวตามที่คาดการณ์ไว้
เบอร์นันเก้กล่าวว่า หากข้อมูลเศรษฐกิจที่เฟดจะได้รับในวันข้างหน้านั้นบ่งชี้ว่า เศรษฐกิจฟื้นตัวตามที่คาดการณ์ไว้ ก็เป็นเรื่องเหมาะสมที่เฟดจะชะลอโครงการซื้อพันธบัตร หรือชะลอกการทำ QE ภายในปีนี้ และหากข้อมูลเศรษฐกิจยังคงออกมาสอดคล้องกับที่คาดการณ์ไว้ เฟดก็จะยังคงลดขนาดวงเงินซื้อพันธบัตรไปจนถึงช่วงครึ่งแรกของปีหน้า และจะสิ้นสุดโครงการซื้อพันธบัตรประมาณกลางปีหน้า
ถ้อยแถลงดังกล่าวยังกดดัน ราคาน้ำมันดิบตลาดไนเม็กซ์ของสหรัฐ งวดส่งมอบเดือน ก.ค. ลดลง 20 เซนต์ หรือ -0.20 เปอร์เซ็นต์ ปิดที่ 98.24ดอลลาร์สหรัฐต่อบาร์เรล ส่วน เบรนท์ลอนดอน งวดส่งมอบเดือนเดียวกัน เพิ่มขึ้น 10 เซนต์ ปิดที่ 106.12 ดอลลาร์ต่อบาร์เรล